Posted by: SM | 2011/03/08
Ek ondervind gereeld pyn in my linkerbors, dit is meesal steekpyne en dit affekteer die spiere rondom dit ook. My hele linkerbors is nou al twee dae lank aan die brand. Dit het al voorheen gebeur en dan het ek hospitaal en dr toe gegaan. EKG en bloedtoetse het niks opgelewer wat betref my hart nie. Wat kan dit wees want ek kan amper nie glo dat dit stress verwant kan wees soos wat my dr gesê het nie. As ek op my linkersy lê in die aand voel ek my hart tot in my linkerarm klop en dit is versrkiklik seer. Dit is letterlik seer daar waar my hart klop. Ek is 29. Wanneer ek my linkerarm uitstrek en my vingers reguit maak kan ek voel hoe trek die spiere agter my bors, dit brand soos wat dit trek. En hoe banger ek vir die brandgevoel en pyn word hoe erger word dit. Wat kan dit wees? Hoekom voel dit soos my hart as dit nie my hart is nie? Waarom as dit stress verwant is is die pyn nie ook in my regter deel van my bors nie? Dankie
Dit klink vir my of jy dalk 'n borskaspyn het wat verband kan hou met 'n "trigger point" in jou nek of rug of borskas spier. Kyk of jy by 'n fisioterapeut kan uitkom vir 'n evaluasie. Trigger points kan verwysde pyn in die bors, arm en skouer veroorsaak. Hulle moet gewoonlik die punt vind en dit behandel met massering of "dry needling" wat die spasma breek en die pyn verlig. Laat weet my of jy reggekom het?